તાજેતરના સમયગાળામાં ઇંગ્લેન્ડની ટીમ 50 ઓવરના ક્રિકેટમાં સુપ્રીમ ફોર્મ ધરાવે છે. આમ છતાં છેલ્લા એક વર્ષના પ્રદર્શન પર નજર કરીએ તો ભારતીય ટીમ આ સિરીઝ જીતવા માટે ફેવરિટ મનાય છે. ઇંગ્લેન્ડ પાસે જોઝ બટલર, જેસન રોય, એલેક્સ હેલ્સ, જ્હોની બેરસ્ટો અને ઓઇન મોર્ગન જેવા બેટ્સમેન છે જેની સામે ભારત પાસે બે સ્પિનર ચહલ અને કુલદીપ યાદવ છે પરંતુ જસપ્રિત બુમરાહની ટીમને ખોટ સાલશે તેમાં કોઈ શંકા નથી.